Unit Five

Unit Five er en norsk popgruppe fra Hammerfest. 

Gruppen ble startet i 1970 under navnet Tass, og endret i 1975 navn til Unit Four, og senere Unit Five da vokalist og låtskriver Tore Hansen vendte tilbake til bandet.

Historie
Gruppen ble startet i 1970 under navnet Tass, og endret i 1975 navn til Unit Four. Gruppa startet 1975 med én måneds spillejobb på Honningsvåg Hotel. Hele juni spilte de i hjembyen Hammerfest, på restauranten Ernst. Fiolinisten Magnus Larsen fra Hammerfest ringte da sin venn på Monty i Bodø og anbefalte at han burde kontakte Unit Four. Unit Four dro da til Bodø og spilte der i en måned. Besetningen besto da av Rune Akselsen, Finn Remen, Geir Johansen, Kjell Arnesen (piano, orgel, munnspill og sang). Tore Hansen kom til Bodø, og da bandet dro videre til Rogers i Tromsø for å spille var Unit Four blitt til Unit Five. Unit Five var aktive i ca. ti år.

I perioden 1978 til 1982 ga de ut fem musikkalbum, og ble kjent for låter som «Nordlending», «På hver sin kant av landet» og «Ængel med skit på vingan». Bandet solgte over 250 000 album.

Bandet ble oppløst i 1986, men ble gjenforent i 2001, og er fortsatt aktive 2022. De har gitt ut fem album.

Medlemmer 
Nåværende
Jimmy Iversen – gitarist (1980–)
Bjørn Ronny Hansen – bassist (2004–)
Egon Olsen – trommeslager (1982–)

Tidligere
Kjell Arnesen – keyboardist, harmonika (ca. 1975–2015)
Tore Hansen – vokalist (ca. 1975–2013)
Finn Remen – bassist (ca. 1975–2004)
Rune Akselsen – trommeslager (ca. 1975–1982)
Geir Johansen – gitarist (1975–1976)
Totto Knudsen – gitarist (1976–1980)

Diskografi 
Studioalbum
Æ e' nordlending æ! (Talent, 1978)
From Gokk with Love (Talent, 1979)
Ængel med skit på vingan (Talent, 1980)
Under stjerna (Talent, 1981)
Høy tid (Studio B, 1982)
Langt til Hollywood med hurtigruta (HitSongs, 2004)
Sushi og golf (Hitsongs, 2008)

Samlealbum
 Unit Five's beste! (Grappa, 1983) 
 Vit at jeg elsker deg – Unit Five og Tore Hansens beste ballader (Sonet, 1996)
 Takk for alt (Norske Gram, 2001)

Referanser

Eksterne lenker 
 
  unitfive.no – hjemmeside
  Biografi fra Norsk pop- og rockleksikon



Norske popgrupper
Deltakere i Melodi Grand Prix